
Здравейте,


Дъщеря ми е на 16г. и от около година е подложена на психически тормоз от двама съотборници в отбора, в който тренира. Многократно се опитвах да намеря решение с родителите на децата /едното е на 15г. другото е на 18г./, но тормоза продължава. Треньорът също многократно се намесва и се опитваше да потуши напрежението, но и това не даде резултат. Днес 15годишният си е позволил и да удря дъщеря ми /няма следи от ударите/.  

18 годишната миналата година /тогава беше на 17г./ си беше позволила да я удари толкова силно в слънчевия сплит, че да ѝ изкара въздуха /отново нямаше синини за медицинско/.


Интересува ме къде е редно да подам жалби? В полицията е ясно, но къде още? Мисля и за “Закрила на детето”! Целта ми не е да получавам обезщетения, а най-накрая и родителите на децата да вземат реални мерки и да не се занимават с дъщеря ми!


Благодаря!


 

Тормоз над 16г. дете от съотборник
==================================

 

Здравейте, г-жо Рангелова,


да, правилно сте преценила, че следва да подадете жалба в Агенция по закрила на детето, като можете да изпратите жалбата както в самата Дирекция, така и в съответния район. В случай че отборът е училищен, можете да сезирате и директора.


Поздрави,  

адв. Николина Митова  

тел. 0898 303092


